CELEX: C2005/205/07
Language: fi
Date: 2005-08-20 00:00:00
Title: Yhteisöjen tuomioistuimen tuomio, (toinen jaosto) 30 päivänä kesäkuuta 2005, asiassa C-28/04 (tribunal de grande instance de Parisin esittämä ennakkoratkaisupyyntö): Tod's SpA ja Tod's France SARL vastaan Heyraud SA (Yhdenvertainen kohtelu — Kansalaisuuteen perustuvan syrjinnän kiellon periaate — Tekijänoikeus ja lähioikeudet)

20.8.2005   
            
            
               FI
            
            
               Euroopan unionin virallinen lehti
            
            
               C 205/4
            
         
      YHTEISÖJEN TUOMIOISTUIMEN TUOMIO,
   (toinen jaosto)
   30 päivänä kesäkuuta 2005,
   asiassa C-28/04 (tribunal de grande instance de Parisin esittämä ennakkoratkaisupyyntö): Tod's SpA ja Tod's France SARL vastaan Heyraud SA (1)
   
   (Yhdenvertainen kohtelu - Kansalaisuuteen perustuvan syrjinnän kiellon periaate - Tekijänoikeus ja lähioikeudet)
   (2005/C 205/07)
   Oikeudenkäyntikieli: ranska
   Asiassa C-28/04, jossa on kyse EY 234 artiklaan perustuvasta ennakkoratkaisupyynnöstä, jonka tribunal de grande instance de Paris (Ranska) on esittänyt 5.12.2003 tekemällään päätöksellä, joka on saapunut yhteisöjen tuomioistuimeen 28.1.2004, saadakseen ennakkoratkaisun asiassa Tod's SpA ja Tod's France SARL vastaan Heyraud SA, Technisynthèsen osallistuessa asian käsittelyyn, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans (esittelevä tuomari) sekä tuomarit R. Silva de Lapuerta, R. Schintgen, P. Kūris ja G. Arestis, julkisasiamies: F. G. Jacobs, kirjaaja: R. Grass, on antanut 30.6.2005 tuomion, jonka tuomiolauselma on seuraava:
   EY 12 artiklaa, jossa vahvistetaan yleinen kansalaisuuteen perustuvan syrjinnän kiellon periaate, on tulkittava siten, että se on esteenä sille, että tekijän oikeus vedota jäsenvaltiossa tekijänoikeussuojaan tuon jäsenvaltion lainsäädännön nojalla riippuu teoksen alkuperämaahan perustuvasta erotteluperusteesta.
   
      (1)  EUVL C 71, 20.3.2004.